Trompop-botsing in Pretoria eis leweDie bakkie se wrak. Foto: Netcare 911 / Twitter. Een persoon is dood en drie beseer toe ŉ Toyota Fortuner en ŉ Isuzu-bakkie mekaar Saterdagaand reg van voor Pretoria se Moot-gebied getref het. Chris Botha, woordvoerder van Netcare 911, het gesê die ongeluk het in Soutpansbergweg in Queenswood plaasgevind. “Dit is nog nie duidelik hoe die ongeluk gebeur het nie. Dit word deur die polisie ondersoek,” het hy gesê. Van die beseerdes was in die voertuie se wrakke vasgekeer en moes deur die Tshwane-nooddienste losgesny word. Een man was reeds dood toe paramedici by die toneel opgedaag het. “ŉ Vrou en twee ander mans het ernstige beserings opgedoen. Hulle is op die toneel gestabiliseer en na verskeie hospitale geneem vir verdere behandeling.” Foto: Netcare 911.